be ky el cs ru ky ky ky ky ky ky ky ru ky ky ky ru ky ky ky ky ky ru ba ky ky ru kk ru ky ru ru ky ru ky ky ky ky ky ru tt ru ky ky ru ru ru ru ky ky ky ky ky ky ru ru ru ru ru ky en ru
"De-факто", 18.03.08 - 2-бет: Жума собол...•
Президент Курманбек Бакиев Германияда өргүп жатабы?
Амангелди Муралиев, Кыргызстан футбол федерациясынын президенти:
- Кеткенин ачык-айкын айтып кетсе болмок эле. Президент бир жакка кетсе ачык айтышы керек. Мен кеттим, ушундай маселелерди чечип жатам, дарыланам деп кетиш керек да. Эмнеге кетсе да, баарын ачык айтып кетсе болмок. Эл шайлагандан кийин элдин билүүгө укугу бар.
- Чет мамлекетке эмнеге кеткенин так билбейм, кызыккан да жокмун. Анткени мен үчүн анын анча деле мааниси жок. Кээ бир басма сөз маалыматтарында дарыланганы кетиптир дейт, ал эми расмий түрдө эс алганы кетти деп айтып жатышат. Менин оюмча, дарыланып кеткен күндө дагы катардан чыгып кеткен сенсациялуу окуя эмес, бул кадимки эле табигый көрүнүш. Ар бир адам эс алууга, дарыланууга акысы бар. Мен муну табигый көрүнүш катары кабыл алам.
- Мен анын эмнеге кеткенин так билбейт экенмин. Президенттин пресс- катчысы сөзсүз түрдө президент каякка кеткендиги, эмнеге кеткендиги тууралуу кабарлап турушу керек деп ойлойм.
- Менин анын эмне себептен кеткени тууралуу маалыматым жок. Бирок дарыланганы кетсе, анын дарыланууга, эс алганы кетсе эс алууга акысы бар да.
Турсунбай Бакир уулу, КРнын экс-Акыйкатчысы:
- Президенттин бир тууган иниси Марат Бакиев Кыргызстандын Германиядагы элчиси эмеспи. Балким, бир тууганы эс алдырайын же дарылатайын деп чакыргандыр. Президент өлкөдө жок болгондон кийин Конституция боюнча өлкөнү премьер-министр же Жогорку Кеңештин төрагасы убактысынча болсо да башкарыш керек эле. Учурда өлкөнү президенттин администрация жетекчиси башкарып жатат. Анын өкмөткө, Жогорку Кеңештин төрагасына көрсөтмө берүүгө акысы жок.
- Анын каякка кеткенин, эмнеге кеткенин эл билиши керек да. Бул эң маанилүү нерсе, мен анын каякка кеткени, эмнеге кеткени тууралуу маалыматым жок.
Назарбек Нышанов, Кыргызстан патриоттук партиясынын башкы катчысы:
- Азыр өлкөдө болуп жаткан кырдаалга жараша анын чет мамлекетке убактысынча кетиши саясий тактика дээр элем. Президент эс алганга башка убакыт деле тандап алса болмок. Мен өзүм врачмын, ооруп аткан күндө деле мен аны кордоп жаткан жерим жок. Кырдаал курчуйт деген сөздөрдүн жүрүшүнө карабастан, саясий тактиканы кармап, врачтардын рекомендациясы менен эки жумага же бир айга деген шылтоо менен кетти деп ойлойм. Эгерде чындап эле ооруса баланча жери ооруп жатыптыр, ошондуктан дарыланганы кетти деп элге ачык эле айтып кетсе болмок.
Турсунбек Акун, КРнын Акыйкатчысы:
- Президенттин пресс-кызматы берген маалыматка караганда ал эс алганы кеткен. Мен официалдуу маалыматка гана ишенем.
Жаныш Бакиевдин уулу "Dе-факто" гезитинен 1,5 млн сом сурап атат
Кечээ Биринчи май райондук сотунда Жаныш Бакиевдин уулу Асылбек Салиевдин доо арызы каралды. Асылбек Салиев болсо чет өлкөдө, өзү келген жок. Эки адвокаты аны безеленип коргоп аткан кези. Эң кызыгы, кыргыз тилдүү гезит болсок да, макала кыргызча чыкса да сот орусча өтүп атат. Анысына деле мейли дедик. Президенттин үкасынын бир өтүнүчү экен, анысына деле анчалык тырышпайлы дедик. Кечээ Асылбек Салиевдин адвокаттары тергөөчү Жукенов дегенди күбө катары алып келишиптир. Ал келип бул ишке Асылбек Салиевдин ныпым тиешеси жок деп кетти. Бирок бул иш боюнча Асылбек Салиевдин суракка алынганы чын экен. Тергөөчү өзү айтты. Бизге ошол эле жетиштүү. Эмдиги сот жараяны 28-мартка белгиленди.
Россия "Дастан" заводун мээлеп калды
Ушул күндөрү "Рособоронэкспонун" кишилери Бишкекте жүрүшөт. Алар бул жолу "Дастан" ААКсынын акцияларын мээлеп келишти. Россия Кыргызстандын карызынын эсебинен "Дастан" заводунун акцияларын алып, заводго ээлик кылуу менен аскердик продукция жаатындагы тышкы соодасын жакшыртууну көздөйт. "Дастан" заводу КМШ алкагында гана эмес, чоң масштабда иш алып барган ири ишкана. Индия өңдүү чоң мамлекеттерди да аскер-деңиз флоту жаатындагы курал-жарактар, ар кандай жабдуулар менен камсыз кылып келет. Адистердин айтымында, Индия тендер жарыялаганда орус заводдору эмес, биздин "Дастан" заводу утуп кеткен. "Рособоронэкспонун" ичи ачышкыдай эле бар бекен?! Эми тышкы карыздын шылтоосу менен килейген гигант заводго ээ болуу аракети катуу жүрүп атат. Индия өңдүү чоң мамлекеттерди Россия өзү тейлеп, ошол эле кезде чоң атаандаш ишканага ээлик кылып калса жаманбы?! "Росиндустрия" учурда заводдун 17% акциясына ээлик кылат. Тышкы карыздын эсебинен 37%ды алса, ошону менен заводдун контролдук пакети Россияга кетет. Россиянын бул сунушуна кыргыз бийлиги жок дей албай, башын шылкыйтып отурат. Куураган кыргыз, ай. "Жок" дегенди качан үйрөнөбүз?
Акаев менен Бакиевди атады
Эдил Керимкулов баш болгон 16 адамдан турган элдик сот Аксы трагедиясы боюнча териштирүүнү Каражыгач айылында өткөрдү. Күбөлөр, жабырлануучу тарап, айыптоочулар көрсөтмөлөрүн берди. Айыпталып жаткан 42 чиновниктин арасынан Аксыдагы эл сотуна жалгыз Султан Урманаев гана барып, көрсөтмө берди.
Элдик сот тарабынан Жалалабаттын мурунку губернатору С.Урманаев күнөөлүү эмес деген актоо чечими чыкты. Буга чейин расмий бийлик С.Урманаевди күнөөлүү деп, үч жылга шарттуу түрдө эркинен ажыраткан болчу. С.Урманаев Бишкек шаардык аскер сотунун бул чечимине нааразы болуп, Жогорку сотко арыз менен кайрылган болчу.
Элдик соттун чечими бул: Мурдагы жана азыркы президент А.Акаев, К.Бакиев элге ок атууну уюштургандар катары, ал эми А.Карыпкулов, Ч.Абышкаев, Ш.Осмонов, С.Дубанаев, Т.Акматалиев ж.б. чиновниктерди күнөөлүү деп тапты. Ал эми О.Ибраимов, журналисттер Н.Кочкоров, М.Мамбетакуновдорду шыкакчы күнөөлүүлөр деп атады. Элдик сот Аксы окуяларын териштирген прокуратура, сот кызматкерлеринин ар биринин жоопкерчилигин караш керек деди.
Элдик соттун жүрүшүндө А.Бекназаров "Элди атууга даярдаган "Тайфун" операциясын киргизүү токтомуна ошол кездеги премьер-министр К.Бакиев кол койгон, аны мен башкы прокурор болуп турганда документтердин негизинде аныктагам" деди. Сот процесси маалында күнөөлүү эсептелген 42 адамдын катарына дагы бир нече чиновник кошулду. Мисалы, УККнын Аксы райбөлүмүнүн ошол кездеги жетекчиси Б. Абдразаков, элге ок атканын көргөндөр күбө өттү.
Жалалабат губернатору К. Масиров Аксы трагедиясында окко учкандардын үйбүлөсүнө куран окутту. Бирок Кошбай мырза Каражыгач айылына каттагандан жалтайлады. Бул чогулган калың элди дагы бир ирет нааразы кылды. Элдик соттун жүрүшү, чечимдери, эл пикири туурасындагы кеңири макала келерки саныбызда.
Күнболот МОМОКОНОВ, Аксы району
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!